An okra pag linuto mapulot-pulot asin nagdadamilot sa kagat. Nasirbi ining berdura sa sinabawan alagad an pakangana kaini sa pagkakan naresulta sa pagkulog kan mga ngalo-ngaloan huli sa pagkusog kan mate sa arthritis ta sobra an uric acid kan tinanom na ini. An dahon kaini pwede man kakanon hilaw siring sa salad asin pwede man isalak na gulay sa mga lutong karne o sira na may sabaw o may guta. An mga pisog nasasanlag asin  runoton na masirbing inomon arog kan kape siring kan nangyaring maipo an kakaw kan panahon nin gera sibil sa Estados Unidos.